
38. §
Informatīvais ziņojums "Par atļauju Tieslietu ministrijai uzņemties papildu saistības un īstenot projektu, piesaistot finansējumu no ārvalstu finanšu instrumenta"
24-TA-328
(A. Ašeradens)
· 1. Pieņemt zināšanai iesniegto informatīvo ziņojumu.
· 2. Atļaut Tieslietu ministrijai uzņemties ilgtermiņa saistības 644 973 euro apmērā, lai 2024., 2025. un 2026. gadā īstenotu mērķsadarbības (Twinning) projektu "Normatīvā regulējuma sistematizēšana un vienkāršošana" Uzbekistānā Kaimiņattiecību, attīstības sadarbības un starptautiskās sadarbības instrumenta "Eiropa pasaulē" finansētās programmas ietvaros.
· 3. Šī protokollēmuma 2. punktā minētā projekta īstenošanai nepieciešamo finansējumu (priekšfinansējumu) 48 490 euro apmērā pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
· 4. Tieslietu ministrijai pēc īstenotā projekta noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

